armvectores/hy_wikipedia_2023 huggingface dataset:
Ժադկի

Ժադկի (ուկրաիներեն՝ Жадьки), գյուղ Ուկրաինայի Ժիտոմիրի մարզի Չեռնյախովսկի շրջանում։ Հիմնադրվել է 1625 թվականին։
2001 թվականի տվյալներով Ժադկի գյուղում բնակվում էր 603 մարդ։ Բնակավայրը զբաղեցնում է 3226 կմ² տարածք։ Բնակչության խտությունը կազմում էր 186,92 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բիսմութի հանքանյութեր

Բիսմութի հանքանյութեր, բնական հանքային գոյացություններ բիսմութի այնպիսի պարունակությամբ, որոնցից բիսմութ կամ նրա միացություններ կորզելը տնտեսապես շահավետ է։ Բիսմութի հանքանյութերի գլխավոր միներալներն են՝ բնածին բիսմութը (95-99% Bi) և բիսմութինը (8% Bi), երկրորդականները՝ պղինձ–բիսմութային ու կապար–բիսմութային սուլֆոաղերը և բիսմութի թելուրիդները։ Հանքանյութերում բիսմութի միներալները զուգակցվում են անագի, վոլֆրամի, արսենի, պղնձի, կապարի և ցինկի, ոսկու միներալների հետ, ուստի և հիմնականում բիսմութը կորզվում է այդ մետաղների հետ զուգընթաց (բիսմութի համաշխարհային հանույթի 90%-ը)։ Մեկ և ավելի տոկոս բիսմութի հանքանյութեր պարունակող հանքավայրեր հազվադեպ են հանդիպում։ Բիսմութի հանքանյութերի բոլոր էնդոգեն հանքավայրերը հիդրոթերմալ են և ծագումով կապված են գրանիտային ինտրուզիաների հետ։ Հանքավայրեր կան Չինաստանում և Հարավային Ամերիկայում։ Հայաստանի հրաքարային, պղնձամոլիբդենային և ոսկու հանքավայրերում առկա են բիսմութիի խառնուրդներ։


== Ծանոթագրություններ ==
Զգայունակություն (կենսաբանություն)

Անվան այլ կիրառումների համար տե՛ս՝ Զգայունակություն (այլ կիրառումներ)Զգայունակություն, կենդանի օրգանիզմի պատասխանելու ունակություն արտաքին և ներքին միջավայրից հաղորդվող գրգիռներին և նրանց փոփոխություններին։
Տարբերում են. 

բացարձակ զգայունակություն
տարբերակման զգայունակություն։Գրգռիչի այն մինիմալ մեծությունը, որն առաջացնում է հազիվ նկատելի զգայություն, կոչվում է զգայունակության բացարձակ շեմք, իսկ այն փոփոխությունը, որն առաջացնում է գրգռիչների նկատելի տարբերակում, կոչվում է տարբերակմաև շեմք։
Զգայունակությունը հակադարձ համեմատակաև է շեմքին. որքան փոքր է շեմքը, այնքան մեծ է զգայունակությունը։ Այն փոփոխվող մեծություն է՝ կախված ներգործող գրգռիչի ուժից, մեծությունից և այլ առկա զգայություններից, հոգեկան վիճակից։
Էդվարդ Քինասթոն

Էդվարդ Քինասթոն (անգլ.՝ Edward Kynaston, 1640, Լոնդոն, Անգլիայի թագավորություն - 1706), անգլիացի դերասան։


== Կենսագրություն և ստեղծագործական կյանք ==
Քինասթոնն Ստյուարտների վերականգնման դարաշրջանի վերջին այսպես կոչված «տղա կատարողներից» էր. այդպես էին կոչվում բեմում կանացի դերեր կատարող երիտասարդ դերասաններին։ Գրավիչ արտաքինի շնորհիվ նա համոզիչ էր հերոսուհիների կերպարներում։ Սեմյուել Փիփսն ըստ Ջոն Ֆլեթչերի պիեսի «Հավատարիմ ծառան» բեմադրությունից հետո նրան անվանել է «իր կյանքում երբևէ հանդիպած ամենագեղեցիկ լեդին, միայն թե նրա ձայնն այնքան էլ հաճելի չէր»։ Փիփսը 1660 թվականի օգոստոսի 18-ին կայացած ներկայացումից հետո ընթրել է Քինասթոնի հետ։
Քինասթոնի կանացի արտաքինը մասամբ կարող էր կապված լինել նրա ոչ միանշանակ սեռական կողմնորոշման հետ։ Դերասան Քոլի Քիբերը հիշել է. «Տիկնայք հպարտանում էին, որ ներկայացումից հետո նա թատերական կոստյումով կառքով շրջել է իրենց հետ Հայդ պարկում»։ Քիբերը նաև հիշում է, որ ողբերգության բեմադրությունը, որին ներկա էր նաև Չարլզ II Ստյուարտը, հետաձգվել է, քանի որ թագուհու դերը խաղացող Քինասթոնը «չէր հասցրել սափրվել»։
1660-ական թվականներին կանանց թույլատրվում է բեմ բարձրաանալ, իսկ տղամարդկանց կողմից կանանց դերեր կատարելու հանդեպ վերաբերունքը բացասական է դառնում։ Քինասթոնի վերջին կանացի դերը եղել է Էվադնայի դերը Ֆրենսիս Բոմոնթի և Ջոն Ֆլեթչերի «Աղջկա ողբերգությունները» ներկայացման մեջ, որը բեմադրվել է 1661 թվականին։ Քինասթոնը հաջողություն է ունեցել նաև տղամարդկանց դերերում, որոնցից հատկապես աչքի է ընկել շեքսպիրյան Հենրիխ IV-ի մարմնավորմամբ։ Բեմից հեռացել է 1699 թվականին։


== Կերպարն արվեստում ==
2004 թվականին Բիլլի Կրուդապը Քինասթոնի դերում հանդիսատեսին է ներկայացել ռեժիսոր Ռիչարդ Էյրի «Բեմական գեղեցկություն» ֆիլմում, որն ամերիկացի դրամատուրգ Ջեֆրի Հաթչերի «Complete Female Stage Beauty» պիեսի էկրանավորումն է։ Ֆիլմում խաղացել են նաև Կլեր Դենսը, Ռուպերտ Էվերետը։


== Ծանոթագրություններ ==
Նորբելո

Նորբելո (իտալերեն՝ Norbello), կոմունա Իտալիայում, Սարդինիա մարզում՝ Օրիստանո գավառում։
Բնակչությունը կազմում է 1223 մարդ (2008 թվականի տվյալներով), բնակչության խտությունը կազմում է 47 մարդ/կմ²։ Զբաղեցնում է 26 կմ² մակերես տարածք։
Փոստային ինդեքսն է՝ 9070։ Հեռախոսային կոդը՝ 0785։
Կոմունայի հովանավորներն են Սրբեր Կիրիկոսը և Ջուլիտան։ Տոնակատարությունը հուլիսի 15-ին է։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0785 51051
Էլեկտրոնային հասցե։ info@comune.norbello.or.it
Գլխավոր կայք։ http://www.comune.norbello.or.it/


== Արտաքին հղումներ ==
Վիճակագրություն ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Մատվեևո (գյուղ, Պոչինկովսկի շրջան)

Անվան այլ կիրառումների համար տե՛ս՝ ՄատվեևոՄատվեևո (ռուս.՝ Матвеево), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կենգուրու միջազգային մաթեմատիկական մրցույթ

«Կենգուրու» միջազգային մաթեմատիկական մրցույթ (ֆր.՝ Kangourou sans frontières, անգլ.՝ International Mathematical Kangaroo), միջազգային մաթեմատիկական խաղ-մրցույթ, որին մասնակցում են դպրոցականներ աշխարհի ավելի քան 50 երկրներից։ Համարվում է ամենաշատ մասնակիցներ ունեցող դպրոցական մաթեմատիկական մրցույթը։ «Կենգուրուն» տրամաբանական և հետաքրքրաշարժ խնդիրներ ներկայացնող մրցույթ է, որին մասնակցելու համար որևէ նախապայման չկա։ Ամեն տարի մրցույթը տեղի է ունենում մարտ ամսվա երրորդ հինգշաբթի օրը։ Հայաստանում խաղին կարող են մասնակցել 3-12 դասարանցիները։


== Պատմություն ==
«Կենգուրու» միջազգային մաթեմատիկական մրցույթը սկիզբ է առել Ավստրալիայում դեռևս 1980-ականների կեսերին։ Ավստրալիացի մաթեմատիկոս և ուսուցիչ Պիտեր Օ'Հոլորանն առաջին անգամ փորձեց թեստային խաղ առաջարկել իր աշակերտներին, որը շուտով զարգացավ և տարածվեց ամբողջ աշխարհամասում։ 1991 թվականին ֆրանսիացի երկու մաթեմատիկոս պրոֆեսորները՝ Անդրե Դելեդիքը և Ժան Պիեր Բուդինը, խաղ-մրցույթը տեղափոխեցին Ֆրանսիա։ Առաջին իսկ մրցույթը Ֆրանսիայում հավաքեց մոտ 120 000 դպրոցականների։ Մի քանի տարվա ընթացքում «Կենգուրուի» սահմաններն ընդլայնվեցին` ընդգրկելով նորանոր երկրներ։
1994 թվականի հունիսին, Ստրասբուրգում, Եվրոպայի Խորհրդի գագաթնաժողովին 10 երկրների ներկայացուցիչներ որոշեցին հիմնադրել «Կենգուրու առանց սահմանների» ընկերակցությունը։ Վերջինիս անդամ երկրներում մրցույթն անցկացնում են տեղի լիազոր և ներկայացուցչական կազմակերպությունները։ «Կենգուրու առանց սահմանների» ընկերակցության գլխավոր գրասենյակը գտնվում է Փարիզում։
«Կենգուրուն» Հայաստանում

2008 թվականի մայիսին «Այբ» կրթական հիմնադրամը Հայաստանում անցկացրեց «Կենգուրու» առաջին փորձնական մրցույթը, որին մասնակցեց 6 դպրոցների 3-11-րդ դասարանցի 639 աշակերտ։ 2008 թվականի հոկտեմբերին «Կենգուրու առանց սահմանների» ընկերակցության անդամ դարձավ նաև Հայաստանը՝ ի դեմս «Այբ» կրթական հիմնադրամի։ 2009 թվականի մարտի 19-ին «Այբ» կրթական հիմնադրամի նախաձեռնությամբ առաջին անգամ «Կենգուրու» մրցույթն անցկացվեց Հայաստանի բոլոր մարզերում` մոտ 570 դպրոցի և ավելի քան 30 000 աշակերտի մասնակցությամբ։ Այժմ Հայաստանում ամեն տարի մոտ 45000 աշակերտ ավելի քան 1000 դպրոցներից մասնակցում է մրցույթին։


== Ձևաչափ ==
Մրցույթն անցկացվում է տարին մեկ անգամ, նույն օրը՝ անմիջականորեն բոլոր մասնակից դպրոցներում։ Մրցույթը թեստային է, որում ներառված են տրամաբանական խնդիրներ։ Յուրաքանչյուր թեստ ունի պատասխանների 5 տարբերակ, որոնցից միայն մեկն է ճիշտ։ Մրցույթին կարող են մասնակցել 3-12-րդ դասարանցի բոլոր ցանկացող աշակերտները՝ անկախ դպրոցում իրենց առաջադիմությունից։ Երեխաները մրցույթին մասնակցում են 3-4 դաս., 5-6 դաս., 7-8 դաս., 9-10 դաս., 11-12 դաս. տարիքային խմբերով։ 3-4-րդ տարիքային խմբի երեխաների խնդիրների փաթեթում ընդգրկված է 24, իսկ մնացած տարիքային խմբերի խնդիրների փաթեթում՝ 30-ական թեստային խնդիր։ Մրցույթին մասնակցող 3-4-րդ դասարանցիները կարող են վաստակել առավելագույնը 96, իսկ մյուսները` 120 միավոր։ Դպրոցների արդյունքներն իրար հետ չեն համեմատվում։ Յուրաքանչյուր մասնակից դպրոց ստանում է ամփոփ հաշվետվություն միայն իր մասնակից աշակերտների արդյունքների վերաբերյալ։


== Ծանոթագրություններ ==


== Արտաքին հղումներ ==
Kangourou Sans Frontières պաշտոնական կայք
Հայաստանում «Կենգուրու» մրցույթի պաշտոնական կայք
Կարեն Ջանիբեկյան

Վիքիպեդիայում կան հոդվածներ  Ջանիբեկյան ազգանունով այլ մարդկանց մասին:Կարեն Գուրգենի Ջանիբեկյան (հուլիսի 1, 1937(1937-07-01), Երևան, Հայկական ԽՍՀ, ԽՍՀՄ - մարտի 22, 2015(2015-03-22), Երևան, Հայաստան), հայ դերասան։ ՀՀ ժողովրդական արտիստ (2010)։


== Կենսագրություն ==
1966 թվականին ավարտել է Երևանի գեղարվեստա-թատերական ինստիտուտը։ 1966-1967 թվականներին աշխատել է Թբիլիսիի հայկական դրամատիկական թատրոնում, 1967-1969 թվականներին՝ Երևանի Սունդուկյանի անվան ազգային ակադեմիական թատրոնում։
Նկարահանվել է ավելի քան 50 ֆիլմերում՝ «Հատուկ հանձնարարություն», «Սովի ժամանակներից», «Չախ-չախ թագավորը», «Մորգանի խնամին», «Քաոս», «Աշնան արև», «Արևիկ», «Խոշոր շահում», «Մեզանից երեքը», «Դեմքով պատին», «Արյուն», «Ընկեր Փանջունի», «Լաբիրինթոս», «Երևան ջան», «Լովեմբեր», «Արահետ», «Անառակ որդու վերադարձը» և այլ ֆիլմերում։
1970-ականներին բազմաթիվ դերերով հանդես է եկել հեռուստաթատրոնում։
Կարեն Ջանիբեկյանն արժանացել է բազմաթիվ մրցանակների, պատվոգրերի, պետական կոչումների, այդ թվում Մովսես Խորենացու մեդալի։ 
2004 թ. արժանացել է ՀՀ վաստակավոր, 2010 թ՝ ժողովրդական արտիստի կոչմանը։ 
Կարեն Ջանիբեկյանի հայրը դերասան Գուրգեն Ջանիբեկյանն է։


== Ֆիլմագրություն ==


== Ծանոթագրություններ ==


== Արտաքին հղումներ ==
Կարեն Ջանիբեկյան
Կարեն Ջանիբեկյան
Պավլոս Գերուլանոս

Պավլոս Գերուլանոս (հուն․՝ Παύλος Γερουλάνος, մայիսի 29, 1966(1966-05-29), Աթենք, Հունաստան), հույն քաղաքական գործիչ, 2009-2012 թվականներին զբաղեցրել Է Հունաստանի մշակույթի և զբոսաշրջության նախարարի պաշտոնը։


== Կենսագրություն ==
Պավլոս Գերուլանոսը ծնվել է 1966 թվականին Աթենքում հույն գործարար Մարինոս Գերուլանոսի ընտանիքում։ Ամուսնացած է, ունի երկու դուստր։
Պավլոս Գերուլանոսը պատմություն է սովորել ԱՄՆ-ի Մասաչուսեթս նահանգի Վիլյամստաունի Ուիլյամսի քոլեջում։ Հետագայում սովորել է Հարվարդի համալսարանին կից պետական կառավարման դպրոցում, ինչպես նաև ուսումնասիրել է բիզնեսի վարչարարությունը Մասաչուսեթսի տեխնոլոգիական ինստիտուտում։
Նախքան և ուսման ընթացքում աշխատել է որպես ֆինանսական տնօրեն Photoelectron Corporation-ում, ինչպես նաև Alpha Finance և Barclays բանկերում։ Նա եղել է բրիտանական խորհրդարանի անդամ, լեյբորիստ Գրևիլ Ջանների օգնականը ընտրարշավի ժամանակ։ ԱՄՆ-ում դարձել է Hellenic Resources Institute-ի հիմնադիրներից մեկը։
Հունաստան վերադառնալուց հետո աշխատել է Կեֆալոնիայում «Ιχθυοτροφεία Κεφαλονιάς»-ի (բառացի՝ «Իխտիոֆերմա Կեֆալոնիա») ֆինանսական տնօրեն, ղեկավարել է ընկերության վերակազմավորման ծրագիրը 1994-1998 թվականներին։ 1999-2004 թվականների ընթացքում հետևողականորեն դարձել է արտաքին գործերի նախարար Յորգոս Պապանդրեուի՝ Արտերկրի հույների գործերի կազմակերպման և համակարգման հարցերով հատուկ օգնական և գլխավոր քարտուղար։
2004-2006 թվականներին եղել է Egon Zehnder International ընկերության անձնակազմի կառավարման գծով տնօրեն։ 2006 թվականի հունվարին կուսակցության 8-րդ համագումարից հետո նշանակվել է ՊԱՍՈԿ-ի առաջնորդ Յորգոս Պապանդրեուի օգնական։ 2008 թվականի մարտից աշխատել է ՊԱՍՈԿ կապի դեպարտամենտի քարտուղար։
2009 թվականի հոկտեմբերի 7-ին նշանակվել է Հունաստանի մշակույթի և զբոսաշրջության նախարար։ Սակայն այն բանից հետո, երբ 2012 թվականի փետրվարի 17-ին կողոպտել էին Օլիմպիայի հնագիտական թանգարանը, Հերուլանոսը նույն օրը հրաժարական էր տվել։ Հերուլանոսի իրավահաջորդը դարձել է Յորգոս Նիկիտիադիսը։


== Ծանոթագրություններ ==


== Արտաքին հղումներ ==
Կենսագրությունը Հունաստանի մշակույթի նախարարության կայքում(հուն.)
Կենսագրությունը ana-mpa կայքում Archived 2010-11-11 at the Wayback Machine.(հուն.)
Ջեզերիե

Ջեզերիե (թուրքերեն՝ cezerye), արևելյան քաղցրավենիք, հրուշակային խմորեղեն՝ թուրքական ծագմամբ։ Պատրաստվում է գազարի օշարակի կամ նռան հյութի հիմքի վրա։ Դոնդողի գույնը կախված է բաղադրիչներից։ Կանաչը հանդիպում է, երբ բաղադրության մեջ առկա է կիվի միրգը։


== Ծագում ==


== Վաճառք ==
Ռուսական խանութներում կարելի է հանդիպել մրգերի և բանջարեղենի բաժիններում՝ գեղեցիկ փաթեթավորման մեջ կախված։ Կան նաև ուրիշ ապրանքային ձևեր և փաթեթավորումներ։


== Օգտագործման բժշկական տեսանկյուն ==
Ռուսական մեծածախ մատակարարների և վաճառողների կայքերում պարունակվում է տեղեկություն շաքարախտավորների համար ջեզերիեի օգտագործման ժամկետների մասին։ Այս տեղեկությունը հաստատում է դրա վտանգավորությունը՝ շաքարի պարունակության տեսանկյունից։
Պարունակում է ընկույզ (ավելի հաճախ պիստակներ) և հաճախ նաև կոկոսի նրբաշերտ, ուստի զգայուն երես ունեցողներին խորհուրդ է տրվում զգույշ լինել կամ չօգտագործել այս քաղցրավենիքն։ Մյուս քաղցրավենիքների դեպքում էլ նույնպես հարկավոր է հիշել առողջ ատամեր պահպանելու մասին։


== Ծանոթագրություններ ==
Զորյանոե (գյուղ, Ռուժինսկի շրջան)

Անվան այլ կիրառումների համար տե՛ս՝ ԶորյանոեԶորյանոե (ուկրաիներեն՝ Зоряне), գյուղ Ուկրաինայի Ժիտոմիրի մարզի Ռուժինսկի շրջանում։
2001 թվականի տվյալներով Զորյանոե գյուղում բնակվում էր 374 մարդ։ Բնակավայրը զբաղեցնում է 1,42 կմ² տարածք։ Բնակչության խտությունը կազմում էր 263,38 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արտաքին օտիտ

Արտաքին ականջաբորբ, նաև լողորդի ականջ , արտաքին անցուղու բորբոքում ։ Հաճախ ուղեկցվում է ականջի ցավով, անցուղու այտուցով, իսկ երբեմն լսողության նվազումով  ։ Սովորաբար ցավն առաջանում է  շարժման ժամանակ ։ Բացի ծանր դեպքերից, բարձր ջերմություն չի հանդիպում։
Արտաքին օտիտը կարող է լինել սուր (մինչև վեց շաբաթ) կամ քրոնիկ ( երեք ամսից ավել տևողությամբ) ։ Սուր բորբոքումը սովորաբար պայմանավորվա է լինում բակտերիալ ինֆեկցիայով։ Սուր բորբոքումը սովորաբար բակտերիալ ծագման է լինում, իսկ քրոնիկ բորբոքումը ավելի հաճախ լինում է ալերգիկ և աուտոիմուն։  Ռիսկի գործոններն են լողալը, ականջի մաքրումից փոքր տրավման, մաշկային տարբեր խնդիրներ, ինչպիսիք են մաշկաբորբը և պսորիազը։ Դիաբետ ունեցող մարդկիկ ունեն մեծ ռիսկ զարգացնելու չարորակ արտաքին ականջաբորբ։ Ախտորոշվում  է նշանների և ախտանշանների հիման վրա։ Քրոնիկ և ծանր դեպքերում կարող է օգտակար լինելմանրէաբանական հետազոտությունը։
Ականջի կաթնաթթվային կաթիլները կարող են օգտագործվել որպես կանխարգելիչ միջոց ։ Սուր բորբոքման ժամանակ տիպիկ բուժումը ներառում է հակաբիոտիկները, օրինակ օֆլոքսացին կամ կաթնաթթվային կաթիլներ։ Ստերոիդ թերապիան կարող է օգտագործվել որպես լրացում հակաբիոտիկներին։ Որպես ցավազրկող միջոց սովորաբար օգտագործվում է իբուպրոֆեն։ Ներքին ընդունման հակաբիոտիկները խորհուրդ չեն տրվում, եթե չկա իմուն համակարգի  թուլություն, կամ, եթե առկա է ականջի շուրջ մաշկի բորբոքում ։ Տիպիկ դեպքերում բարելավում դիտվում է բուժումից  մեկ օր անց ։ Քրոնիկ դեպքերում բուժումը կախված է կոնկրետ դեպքից։

Արտաքին ականջաբորբը հանդիպում է 1–3%  մարդկանց մոտ, որոնցից 95% սուր է ։ Մոտ  10%մարդկանց մոտ հանդիպում է կյանքի տարբեր ժամանակահատվածներում ։ Ավելի հաճախ հանդիպում է 7-12 տարեկան երեխաների մոտ ։ Արտաքին ականջաբորբը հավասար հաճախականությամբ է հանդիպում կանանց և տղամարդկանց մոտ։ Այն մարդիկ, ովքեր ապրում են տաք և խոնավ կլիմայական գոտում, հազվադեպ են հիվանդանում։


== Ծանոթագրություններ ==


== Արտաքին հղումներ ==
Fluid in the Middle Ear:  A Guide for Parents, The Institute for Good Medicine at the Pennsylvania Medical Society
What to do if your child has swimmer's ear from Seattle Children's Hospital
DRTBALU.com Otolaryngology online Archived 2018-02-11 at the Wayback Machine.
Խաչիկ Սամուելյան

Խաչիկ Ստեփանի Սամուելյան (1873, Կերչ, Տավրիկյան նահանգ, Ռուսական կայսրություն - հոկտեմբերի 16, 1940(1940-10-16), Երևան, Հայկական ԽՍՀ, ԽՍՀՄ), հայ ազգագրագետ, իրավագետ, պատմաբան և լեզվաբան, հայագետ։ Խաչիկ Սամուելյանը Հայաստանում ազգագրական գիտության հիմնադիրներից մեկն էր։ Նա մշակել էր տոտեմիզմի, մայրապետության, խնդիրների մի շարք, սովորութական իրավունքի որոշ հիմնահարցեր։


== Կենսագրություն ==
Խաչիկ Սամուելյանը ծնվել է 1873 թ. Ղրիմի Կերչ քաղաքում, քահանայի ընտանիքում։ Միջնակարգ կրթությունն ստացել է Թեոդոսիայի գիմնազիայում։ 

1895-1900 թթ. սովորել և ավարտել է Սանկտ Պետերբուրգի համալսարանի իրավաբանական ֆակուլտետը։
1901-1903 թթ. ուսանել է գերմանական Ենայի համալսարանում։ Արտասահմանից վերադառնալուց հետո Խաչիկ Սամուելյանը բնակություն է հաստատում Թիֆլիսում և մինչև 1907 թ. զբաղվում է ժուռնալիստիկայով։
1904-1905 թթ. եղել է «Կովկասյան գյուղտնտեսություն» (ռուս.՝ Кавказское сельское хозяйство) ամսագրի քարտուղարը։ Այդ շրջանում նա բազմաթիվ հոդվածներով հանդես է գալիս պարբերական մամուլում։


== Հիշատակ ==
Երևանի Էրեբունի համայնքի Խաչիկ Սամուելյան անվան թիվ 47 միջնակարգ դպրոց


== Ծանոթագրություններ ==


== Արտաքին հղումներ ==
Խաչիկ Սամուելյան (Ծննդյան 100-ամյակի առթիվ)
Մետալ

Մետալ (անգլ.՝ metal), ռոք-երաժշտության ժանր։ Ձևավորվել է ծանր ռոքից 1970-ական թվականների կեսերին Անգլիայում և ԱՄՆ-ում։ Մետալի ուղղվածությունների ռոք երաժշտության այլ ժանրերից հիմնական տարբերություններն են՝ երկարացված կիթառային սոլոներ, ագրեսիվ ռիթմեր, հեշտացված րիֆֆեր, դիսթորշն հատկանիշով էլեկտրակիթառներ։
Մետալ երաժշտությունը ունի բազմաթիվ ենթաժանրեր։ Համեմատաբար «թեթևից» (դասական Հևի մետալ, փաուեր մետալ) մինչև բավականին «ծանր» և հանպատրաստից ունկնդիրի մեծամասնության կողմից անընդունելի (դեթ մետալ, Բլեք մետալ)։
Մետալ ժանրերի երաժշտությունը տարածված է աշխարհի գրեթե բոլոր երկրներում, սակայն համեմատաբար մեծ բեմեր են ստեղծվել հյուսիսային Եվրոպայում (Բրիտանիա, Սկանդինավիա, Գերմանիա) և Հյուսիսային Ամերիկայում (ԱՄՆ, Կանադա)։
Եվրոպական բոլոր երկրներում և Ռուսաստանում գոյություն ունեն բազմաթիվ տեղական բեմեր, ինչպես նաև Բրազիլիայում և Ճապոնիայում և այլ ոչ եվրոպական երկրներում։ Արևելքում, բացի Իսրայելից և Թուրքիայից, ծանր երաժշտությունն ավելի քիչ է զարգացած ՝ կապված ցենզուրային խիստ սահմանափակումների հետ։


== Ծանոթագրություններ ==
Մաճիխել

Մաճիխել , Մաշախելի, Մաչախելիս-Ծղայի, Մաչալիս–ցխլի (վրաց.՝ მაჭახელისწყალი, Մաճախելիսծղալի; թուրքերեն՝ Maçahel Suyu) , գետ, Ճորոխի աջակողմյան վտակը։ Սկիզբ է առնում Կարճխալ ու Աինդիետ լեռներից և Բաթումից մոտ 16 կմ հարավ–արևելք, Մարադիտի գյուղի դիմաց աջից միանում է Ճորոխին։ Ավազանն ամբողջապես անտառապատ է լեռնային է ու ջրառատ։ Ունի բազմաթիվ վտակներ։ Երկարություն 50 կմ։


== Ծանոթագրություններ ==
Քիմիական տեխնոլոգիայի և մետաղաձուլության համալսարան

Քիմիական տեխնոլոգիայի և մետաղաձուլության համալսարան, ՔՏՄՀ (բուլղար․՝ Химикотехнологичният и металургичен университет, ХТМУ), պետական համալսարան Բուլղարիայի մայրաքաղաք Սոֆիայում։


== Պատմություն ==
Համալսարանը հիմնադրվել է 1953 թվականին որպես Քիմիական տեխնոլոգիայի ինստիտուտ (բուլղար․՝ Химикотехнологичният институт, ХТИ)՝ նոր ԲՈՒՀերից մեկը, որոնք առաջացել է Държавна политехника „Сталин“-ի բաժանումից հետո։ Սկզբնապես ներառել է երկու ֆակուլտետ՝ ինժեներաքիմիական և մետաղաձուլության։ Առաջին ռեկտորը դարձել է պրոֆեսոր դոկտոր Բոսրիս Զագորչևը։ 1963 թվականից այն եղել է Բարձրագույն քիմիատեխնոլոգիական ինստիտուտ (բուլղար․՝ Висш химикотехнологичен институт, ВХТИ):


== Կառուցվածք ==
Քիմիական տեխնոլոգիայի ֆակուլտետ
Մետաղաձուլության և նյութագիտության ֆակուլտետ
Քիմիական գիտությունների դեպարտամենտ
Ֆիզիկամաթեմատիկական և տեխնիկական գիտությունների բաժին
Հումանիտար գիտությունների բաժին


== Ծանոթագրություններ ==


== Արտաքին հղումներ ==
Պաշտոնական կայք(բուլղ.)
Սոլա

Սոլա (նորվ.՝ Sola), կոմունա (համայնք) Նորվեգիայի Ռուգլան ֆյուլքեյում (մարզում)։ Կոմունայի վարչական կենտրոնը Սոլա քաղաքն է։ Պաշտոնական լեզուն համարվում է Բուկմոլը։ Զբաղեցնում է 69,53 կմ² տարածք։


== Սոլայի զինանշանը ==
Սոլա կոմունայի զինանշանը իրենից ներկայացնում է կապույտ գույնով ներկված վահան, ներքևի մասը սուր, որի վրա՝ կենտրոնում պատկերված է սպիտակ գույնի 2 գալար։ Գալարները խորհրդանշում են կոմունայի ափամերձ լինելը։


== Բնակչություն ==
Համաձայն 2016 թվականի մարդահամարի տվյալների՝ Սոլա կոմունայում բնակվում է 26 096 մարդ։ Վերջին 60 տարում բնակչության թվաքանակը կայուն աճ է գրանցել


== Տնտեսություն ==
Սոլա կոմունանյի տնտեսության հիմնական ուղղություններից է զբոսաշրջությունն ու ձկնաարդյունաբերությունը։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2011-05-13 at the Wayback Machine. (նորվեգերեն)
Ամիրաղյան

Ամիրաղյան, հայկական ազգանուն։


== Ազգանունը կրողներ ==
Անի Ռուբենի Ամիրաղյան (1993), թենիսիստուհի։
Բորիս Եսայիի Ամիրաղյան (19-20-րդ դար), իրավաբան, խմբագիր։
Պողոս Հովհաննեսի Ամիրաղյան (1879-1940), երգիչ, թատերական գործիչ։


== Տես նաև ==
Ամիրալյան


== Ծանոթագրություններ ==
Վոոզի

Վոոզի (Վոոզի-կուրկ, էստ․՝ Voosi kurk), նեղուց Որմս կղզու և Էստոնիայի մայրցամաքային մասի միջև։ Մակերեսը 20.6 կմ² է։ Կան մի քանի փոքր կղզիներ՝ Նատեգրունե, Սէասաար, Ուլասաար, Տյուկա։


== Ծանոթագրություններ ==
Քիոկակ շրջան (Այովա)

Քիոկակ շրջան (անգլ.՝ Keokuk County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.500 կմ² է, բնակչությունը՝ 10.511 մարդ (2010 թ. տվյալներով)։ Շրջկենտրոնն է Սիգուրնի բնակավայրը։ Կազմավորվել է 1837 թ.։
Օնե

Օնե (ֆր.՝ Oneux), համայնք Ֆրանսիայի Պիկարդիա մարզի Սոմ գավառում:
Բնակչությունը 2007 թվականի դրությամբ կազմում է 378 մարդ, բնակչության խտությունը` 30.26 մարդ/կմ²: Բնակավայրը զբաղեցնում է 12.49 կմ² տարածք:


== Աշխարհագրություն ==
Գտնվում է Փարիզ քաղաքից 150 կմ հյուսիս, Ամյեն քաղաքից 36 կմ հյուսիս-արևմուտք:


== Բնակչություն ==


== Տնտեսություն ==
2010 թվականին ուներ 245 աշխատունակ (15-64 տարեկան)  բնակիչ, որոնցից ակտիվ էին 180-ը, իսկ ոչ ակտիվները` 65: Ակտիվության ցուցանիշը կազմում է 73,5 %: 180 աշխատունակ մարդկանցից աշխատել է 166 անձ (88 տղամարդ և 78 կին): Գործազուրկ են եղել 14 անձ (7 տղամարդ և 7 կին): 65 անաշխատունակներից 16-ը եղել են աշակերտներ կամ ուսանողներ, 28-ը` թոշակառուներ, իսկ 21-ը չեն աշխատել տարբեր պատճառներով:


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Խրիստոֆորովկա (քաղաքատիպ ավան, Ուկրաինա)

Անվան այլ կիրառումների համար տե՛ս՝ ԽրիստոֆորովկաԽրիստոֆորովկա (ուկրաիներեն՝ Христофорівка), քաղաքատիպ ավան Ուկրաինայի Դնեպրոպետրովսկի մարզի Կրիվոյռոգի շրջանում։
2001 թվականի տվյալներով Խրիստոֆորովկա քաղաքատիպ ավանում բնակվում էր 1 556 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Հիլմենդ

Հիլմենդ (դարի՝ هلمند, փուշթու՝ هلمند — Хильменд; պարսկերեն՝ هيرمند — Хирменд, գետ Աֆղանստանում (ստորին հոսանքը՝ Իրանում)։ Սկիզբ է առնում Հինդուկուշ լեռներում, վերջանում Սիստան անհոսք իջվածքում՝ սնելով Համուն լիճը։ Երկարությունը 1150 կմ է։


== Ստուգաբանություն ==
Մ. թ. ա. 4-րդ դարում հիշատակվում է Haetumat անունով, ինչը ենթադրաբար, նշանակել է «կամուրջներ ունեցող»։ Ավելի ուշ շրջանում հունական աղբյուրներում հանդիպող Հերիմանթոս, ինչպես նաև այժմյան Հիլմենդ անվանումները, գտնում են, որ սկզբնական անվանման ձևափոխություններն են։


== Ջրագրություն ==
Հիլմենդ գետը սկիզբ է առնում Բաբա լեռնաշղթայից, Իրանի տարածքում թափվում է Հանում գետը՝ ձևավորելով ճահճացած դելտա, որի վտակները հաճախակի ենթարկվում են փոփոխության։ Գլխավոր վտակը Առգանդաբն է։ Գետը հիմնականում սնվում է ձյան և սառույցի ջրերով։ Նկատելի է գարնանային-ամառային վարարում և ջրի մակարդակի նվազում աշնանային-ձմեռային ժամանակաշրջանում (երբեմն ջրի մակարդակը բարձրանում է ձնհալի արդյունքում)։ Տարեկան ջրի միջին հոսքը 200 մ³/վրկ է, ջրառատության դեպքում՝ 500-700 մ³, առավելագույնը 15000 մ³ վրկ, իսկ ձմռանը՝ 100-120 մ³ վրկ։ Ամենափոքր հոսքը եղել է նոյեմբերին՝ 97․4 մ³/վրկ, սեպտեմբերին լեռներից դուրս գալու դեպքում՝ 62․9 մ³/վրկ։ Միջին և ստորին հոսանքներում գետը ոռոգում է Ռեգիստան և Դաշտի-Մարգո անապատների միջև ընկած նեղ շերտը, ինչպես նաև՝ Գիրկուկի օազիսը։ Խիստ բնակեցված է Հելմանդ Դելտայի տարածքը, գետի ջրերը լայնորեն օգտագործվում են ոռոգման համար։ Հելմենդի վտակների վրա կառուցվել են մի քանի ջրամբարներ, որոնցից ամենակարևորը Սիստանական է։ Գետն անցնում է Սիստան և Գիռիշկ քաղաքներով։


== Ծանոթագրություններ ==


== Արտաքին հղումներ ==
Гильменд հոդվածը Սովետական մեծ հանրագիտարանում
Կալմել է լը Վիալա

Կալմել է լը Վիալա (ֆր.՝ Calmels-et-le-Viala), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 247 մարդ, բնակչության խտությունը` 10.65 մարդ/կմ²։ Բնակավայրը զբաղեցնում է 23.20 կմ² տարածք։


== Աշխարհագրություն ==
Գտնվում է Փարիզ քաղաքից 550 կմ հարավ, Թուլուզ քաղաքից` 115 կմ արևելք, Ռոդեզ քաղաքից` 50 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 146 աշխատունակ (15-64 տարեկան)  բնակիչ, որոնցից ակտիվ էին 103-ը, իսկ ոչ ակտիվները` 43։ Ակտիվության ցուցանիշը կազմում է 70,5 %։ 103 աշխատունակ մարդկանցից աշխատել է 94 անձ (49 տղամարդ և 45 կին)։ Գործազուրկ են եղել 9 անձ (2 տղամարդ և 7 կին)։ 43 անաշխատունակներից 13-ը եղել են աշակերտներ կամ ուսանողներ, 14-ը` թոշակառուներ, իսկ 16-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դակտիլ

Անվան այլ կիրառումների համար տե՛ս՝ Ստեղն (այլ կիրառումներ)Ստեղն, Դակտիլ (հունարեն՝ δάκτυλος - բառացի՝ «մատ»), եռավանկ բանաստեղծական ոտքի տեսակ։
Անտիկ տաղաչափության մեջ դակտիլ էին կոչում սկզբում մեկ երկար և ապա երկու կարճ վանկից բաղկացած ոտքը, իսկ վանկաշեշտային ոտանավորում նրանց տեղը համապատասխանաբար գրավում են մեկ շեշտված և երկու անշեշտ վանկեր ( ـʼ‿ ‿)։ Դակտիլներով գրված բանատողը շեշտեր է կրում 1, 4, 7, 10-րդ վանկերի վրա և ունի հետևյալ սխեման.

ـʼ‿ ‿ / ـʼ‿ ‿ / ـʼ‿ ‿ / ـʼ‿ ‿ /...Այն լեզուներում, որոնք բառաշեշտի կայուն տեղ չունեն (ինչպես՝ ռուսերենում) դակտիլով գրված շատ բանաստեղծություններ կան. առավել կիրառելի են երկոտք (18-րդ դար), եռոտնյա և քառոտնյա (19-րդ դար) չափերը։

Ту́՛чки небе́՛сные, ве́՛чные стра́՛нники
Մ. ԼերմոնտովВы́՛рыта да՛ќтилем я́՛ма глубо́՛кая
Մնեմոնիկական արտահայտություն չափերը հիշելու համար։Հայ պոեզիային այդ չափն ընդհանրապես բնորոշ չէ՝ հայերենի վերջահար շեշտերի պատճառով։ Առանձին փորձեր է արել Վահան Տերյանը.


== Անվան ծագում ==
«Դակտիլ» տերմինը ծագում է հունարեն δάκτυλος՝ «մատ» բառից։ Մատը կազմված է 3 ֆալանգներից, որից առաջինը մյուսներից երկար է։ Դրա նմանությամբ դակտիլային ոտքը բաղկացած է 3 վանկերից, որոնցից առաջինը շեշտված է, իսկ մնացածը՝ ոչ։


== Այլ եռավանկ ոտքեր ==
Ամֆիբրաքոս
Անապեստ


== Ծանոթագրություններ ==
Ռանդոլֆ շրջան (Արևմտյան Վիրջինիա)

Անվան այլ կիրառումների համար տե՛ս՝ Ռանդոլֆ շրջան (այլ կիրառումներ)Ռանդոլֆ շրջան (անգլ.՝ Randolph County), ԱՄՆ Արևմտյան Վիրջինիա նահանգի 55 վարչական միավորներից մեկը։ Ընդհանուր տարածությունը 2, 694 կմ² է, բնակչությունը՝ 29, 405 մարդ (2010 թ. տվյալներով)։ Շրջկենտրոնն է Էլքինս բնակավայրը։ Կազմավորվել է 1787 թ.։
Վարդուհի Խաչատրյան

Անվան այլ կիրառումների համար տե՛ս՝ Վարդուհի Խաչատրյան (այլ կիրառումներ)
Վիքիպեդիայում կան հոդվածներ  Խաչատրյան ազգանունով այլ մարդկանց մասին:Վարդուհի (Ռոզա) Կարապետի Խաչատրյան (սեպտեմբերի 4, 1927(1927-09-04), Լենինական, Հայկական ԽՍՀ, ԱԽՖՍՀ, ԽՍՀՄ - օգոստոսի 23, 2015(2015-08-23), Երևան), հայ երգչուհի։ ՀԽՍՀ ժողովրդական արտիստ (1982)։


== Կենսագրություն ==
Վարդուհի Խաչատրյանը ծնվել է Գյումրիում։ 18 տարեկան հասակում տեղափոխվել է Երևան։ 1945-1948 թվականներին սովորել է Երևանի Ռոմանոս Մելիքյանի անվան երաժշտական ուսումնարանի վոկալի բաժնում, 1949-1951 թվականներին՝ Երևանի Կոմիտասի անվան պետական կոնսերվատորիայում։ Դասավանդել է, եղել է պրոֆեսոր։ Համերգներով եղել է աշխարհի տարբեր երկրներում, արժանացել մի շարք մրցանակների, պատվոգրերի։ Կատարել է գուսանական երգեր, կոմպոզիտորական ստեղծագործություններ, այդ թվում՝ Կոմիտասի, Նիկոլ Գալանդերյանի, Ռոմանոս Մելիքյանի, Խաչատուր Ավետիսյանի, Աշոտ Սաթյանի, Անտոն Մայիլյանի։
Ստեղծագործական գործունեությունը սկսել է Թաթուլ Ալթունյանի ղեկավարած կապելլայում, այնուհետև հանդես է եկել Հայաստանի երգի-պարի վաստակավոր անսամբլում (Թաթուլ Ալթունյանի անվան), եղել է Արամ Մերանգուլյանի անվան ժողգործիքների վաստակավոր անսամբլի մեներգչուհի։


== Մրցանակներ, պարգևներ ==
«Գրան-Պրի» մրցանակներ (Փարիզ), 1967, 1983
«Ոսկե կոկորդ» պարգև (Վիեննա), 1974
ՀԽՍՀ ժողովրդական արտիստ, 1982


== Երգեր ==
«Կռունկ»
«Մախմուր աղջիկ»
«Իմ անուշ տավիղ»
«Ղարաբաղի եղնիկ»
«Ծիծեռնակ»
«Լուռ գնաց»


== Ծանոթագրություններ ==


== Արտաքին հղումներ ==
Վարդուհի Խաչատրյան, «Մախմուր աղջիկ» Archived 2016-09-23 at the Wayback Machine.
«Հուրն արևի», մենակատար` Վարդուհի Խաչատրյան, ՀՌՀ ժող. գործիքների  անսամբլ, դիրիժոր` Մանվել Բեգլարյան, 1974)
Վարդուհի Խաչատրյան - Շողակաթ 2008 Archived 2016-04-21 at the Wayback Machine.
Օգամական գիր

Օգամական գիր (իռլ․ ogham, հին իռլանդերեն ogam,ogum), տառային այբուբեն, որ օգտագործել են կելտերն ու պիկտերը Բրիտանական կղզիներում։ Հայտնի է հին իռլանդերեն (Իռլանդիա, ինչպես նաև Շոտլանդիա, Արևմտյան Բրիտանիա և Մեն կղզի) պիկտերեն գրված 4-րդ դարի արձանագրություններով։ Դուրս մղվելով լատինական գրի կողմից, օգամական գիրը Իռլանդիայում պահպանվել է որպես գաղտնագիր՝ մինչև 17-րդ դար։ Օգամական գրի համար որպես առանցք ծառայել է այն գիծը (այդ թվում՝ քարասալի կամ փայտե առարկայի կողեզրը), որի վրա դրվում են կետեր (դրանք բոլորը միասին նշում են ձայնավորները)։ Առանցքից մեկ կամ երկու կողմի վրա գնում են գծեր՝ թեք կամ ուղղահայաց (դրանց ամբողջությունը նշում է բաղաձայնները)։ Տառը բաղկացած է միատեսակ կետերի կամ գծերի գումարից (1-5)։ Ուշ շրջանի օգամական գրի մեջ մուտք են գործել ավելի բարդ գծագրություն ունեցող լրացուցիչ տառեր։ Օգամական գրի ծագումն անհայտ է։
Տեր Հովհաննեսի խաչքար (Շողակաթ)

Տեր Հովհաննեսի խաչքար, գտնվում է Հայաստանի Արմավիրի մարզի Վաղարշապատ քաղաքի Նալբանդյան-Սահակ Պարթև փողոցների խաչմերուկ մոտ գտնվող Շողակաթ եկեղեցում, որն ընդգրկված է ՅՈւՆԵՍԿՕ-ի Համաշխարհային ժառանգության ցանկում։ Հաշվառված է Հայաստանի պատմության և մշակույթի անշարժ հուշարձանների պետական ցանկում (4.2/18)։


== Տեղադրություն ==
Ագուցված է Շողակաթ եկեղեցու հարավային որմին, արտաքուստ, իրար կողք ագուցված զույգ խաչքարերից աջինը։


== Վիմական արձանագրություն ==
Խաչքարի ստորին հատվածում 3 տող վիմական արձանագրություն.

ԹՎ[Ի]Ն ՌՃԽԳ (1694)
Յ[Ի]Շ[Ա]Տ[Ա]Կ Է ՍԲ Խ[Ա]ՉՍ Ղ[Ա]Զ
ԲՆՑԻ ՏՐ ՕՎ[Ա]Ն[Ի]ՍԻՆԽաչքարի արձանագրության մեջ հիշատակվում է Տեր Հովհաննեսը, ով Թալինի տարածաշրջանի Ղազբին (Կազբին) գյուղից էր։ Խաչքարը կերտվել է 1694 թվականին։


== Այլ տեղեկատվություն ==
Վիմագրում հիշատակված Աղամալի որդի Ալպերտոսն եկեղեցու մուտքի շինարարական վիմագրում հիշվող Ալբերդիոսն է։
«ՅԱՂԱՄԱԼ» անձնանունից առաջ փորագրված «ՆԼԻՉ» տառաշարքը վերծանվում է «ՆԱԽԻՉԵՒԱՆՑԻ», քանի որ Աղամալը ծագումով Նախիջևանից է։ Գրիչը «Խ»-ն սխալմամբ «Լ» է փորագրել։
Տվյալ ժամանակաշրջանի կոթողներն աչքի են ընկնում հիմնախաչի ետնախորքն անզարդ պահելու սկզբունքով, վարդյակն առանձնանում է խորանից, իսկ արմավազարդն ու խաչը հստակորեն պահպանում են հորինվածքի առանձնահատուկ տեսքը։ 17-18-րդ դարերի եկեղեցական կառույցների որմերին ագուցված խաչքարերն ունեն պարզ, դեկորատիվ հարդարանք, երիզված են հյուսածո զարդանախշերով, հիմնախաչը ևս հյուսածո ոճով է պատկերված, որի ստորին խաչաթևից բարձրանում է նուրբ արմավազարդը, իսկ վարդյակն այսօրինակ խաչքարերի քանդակային հորինվածքում ընդհանրապես բացակայում է։


== Տես նաև ==
Էջմիածնի Մայր Տաճար
Սուրբ Շողակաթ եկեղեցի
Աղամալի, Աղաջանի և Նանագուլի խաչքար (Շողակաթ)
Աղամալի և Մարիամի խաչքար (Շողակաթ)
Ալպերտոսի խաչքար (Շողակաթ)
Աղամալի խաչքար (Շողակաթ)


== Ծանոթագրություններ ==
Աստերոիդների ցանկ (315001-315100)

Աստերոիդների ցանկ (314901-315000)  • Աստերոիդների ցանկ  • Աստերոիդների ցանկ (315101-315200)
 Աստերոիդների ցանկ (314901-315000)  • Աստերոիդների ցանկ  • Աստերոիդների ցանկ (315101-315200)
Մշակույթի տուն (Վերին Արտաշատ)

Անվան այլ կիրառումների համար տե՛ս՝ Մշակույթի տուն (այլ կիրառումներ)
Վերին Արտաշատի մշակույթի տուն, գտնվում է Արարատի մարզի Վերին Արտաշատ գյուղում։ Կառուցվել է 1957 թվականին։ Ընդգրկված է Վերին Արտաշատի պատմության և մշակույթի անշարժ հուշարձանների ցանկում։


== Պատմություն ==
Գտնվում է Վերին Արտաշատ գյուղի կենտրոնում։ Կառուցվել է 1957 թվականին, Հայկական ԽՍՀ վաստակավոր ճարտարապետ Գևորգ Թամանյանի նախագծով։ Վարդագույն տուֆով կառուցված մշակույթի տունն առանձնանում է իր ինքնատիպ հորինվածքով։ Երկհարկ շինություն է՝ երեք քանդակազարդ մուտքերով։ Զույգ կիսասյուներով և կամարաշարով մշակված ճակատի ամբողջ երկարությամբ երկու շարքով տեղադրված են մեծաչափ պատուհաններ։ Կամարաշարի վերևում կա ավելի փոքր, շրջանաձև պատուհանների մի շարք։ Երկրորդ հարկում տեղակայված է 460-տեղանոց դահլիճը։ 2010 թվականին մասնակի վերանորոգվել է։


== Գրականություն ==
Մնացականյան Ս., Հայաստանի գյուղական բնակավայրերի ճարտարապետությունը, Երևան, 1956։


== Ծանոթագրություններ ==
Տեսսենդզյուցու

Տեսսենդզյուցու (ճապ.՝ 鉄扇術 «տեսսենի արվեստ»)՝ տեսսեն կոչվող մարտական հովհարի միջոցով կռվելու ճապոնական մարտարվեստ, հայտնի սամուրայների դասին պատկանող կանանց շրջանում՝ ավատատիրական Ճապոնիայում ։
Տեսսենդզյուցուն հիմնված է ամբողջական կամ ծալովի մետաղական հովհարի, որը սովորաբար ունի ութ կամ տասը փայտե կամ երկաթյա ճաղ։


== Պատմություն ==
Հովհարների ծագման մասին ստույգ տեղեկությունները բացակայում են։ Ճապոնական հովհարները, հատկապես բավական մեծ չափսերի, հին ժամանակներում շատ հայտնի էին Ճապոնիայից դուրս, իսկ ամենաառաջին գրանցված հիշատակումը նրանց մասին առկա է Յուրակու կայսեր իշխանության մասին  ժամանակագրությունում (457 — 479): Հովհարներն անձնական օգտագործման համար բաժանվում են երկու խմբերի.

կոշտ, որպես կանոն կլորավուն հովհար, երկարավուն բռնակով՝ ուչիվա (ճապ.՝ 団扇), կամ դանսեն (ճապ.՝ 断線);
ծալվող հովհար, կառուցվածքով սկավառակների սեկտոր հիշեցնող՝ օգի (ճապ.՝ 扇), կամ սենսու (ճապ.՝ 扇子)Ի սկզբանե ծալվող հովհարները շատ հայտնի էին արքունիքում և համարվում էին անձնական հատուկ նշանները, հյատնելով իր տիրոջ կարգի և գրավող դիրքի մասին։ Ավելի ուշ նրանք կատարելագործվեցին իշխանության եկած ռազմական դասի կարիքների համաձայն։ Ռազմական հովհարի նախնին գումբայ-ուչիվան է (ճապ.՝ 軍配団扇)` մեծ կլորավուն հովհար, որը օգտագործում էին տարբեր նշաններ և հրամաններ տալու համար։ Հետագայում հովհարների կազմության մեջ ավելացրին երկաթյա ճաղերը, իսկ եզրերը ամրացրին լաքով, դրանով դարձնելով այն զենք։


== Ծանոթագրություններ ==
Սամոյլովներ

Սամոյլովներ, ռուս դերասանների ընտանիք։
Վասիլի Միխայլովիչ Սամոյլով (1782-1839)։ Պետերբուրգի Մեծ թատրոնի արտիստ (1803-39)։
Հանդես է եկել առավելապես օպերայում (տենորի և բարիտոնի երգամասերով), խաղացել նաև դրամատիկական ներկայացումներում Վերա Վասիլդա Սամոյլովը Նոզդրյովի դերում («Մեռած հոգիներ», ըստ Գոգոլի), գծանկար՝ Ա․ Լենսկուրում։
Սոֆյա Վասիլևնա Սամոյլովա (Չեռնիկովա, 1787-1854), դրամատիկ և օպերային արտիստուհի։ Վասիլի Միխայլովիչ Սամոյլովի կինը։
1804 թվականից հանդես է եկել օպերայում (Մաշա, Կավոսի «Իվան Սուսանին») և օպերավոդևիլում։ Բեմը թողել է 1843 թվականին։
Վասիլի Վասիլևիչ Սամոյլով (1813-1887), Վասիլի Միխայլովիչ և Սոֆյա Վասիլևնա Սամոյլովների որդին։
1835-75 թվականին խաղացել է Ալեքսանդրյան թատրոնում։ Իբրև դերասան ձևավորվել է ռեալիստական դպրոցի ազդեցությամբ, հումանիստորեն մեկնաբանել «փոքր մարդու» կերպարը։ Հատուկ փայլով է խաղացել, այսպես կոչված, զգեստափոխման դերեր (Մակար Գուբկին, Կոնիի «Ուսանող, խմբերգիչ, արտիստ և աֆերիստ»)։ Լավագույն դերերից են նաև՝ Ռաստակովսկի (Գոգոլի «Ռևիզոր»), Ռիշելյե (Բուլ- վեր-Լիտոնի «Ռիշելյե») են։
Վերա Վասիլևնա Սամոյլովա (1824-1880), Վասիլի Միխայլովիչ և Սոֆյա Վասիլևնա Սամոյլովների դուստրը 1841-53 թվականին աշխատել է Ալեքսանդրյան թատրոնում։ Աչքի է ընկել քնարադրամատիկական և կատակերգական դերերով (Օլգա, Եֆիմովիչի «Վլադիմիր Զարևսկի», Էլմիռա, Մոլիերի «Տարտյուֆ» են)։ Տուրգենեը նրա համար գրել է «Որտեղ բարակ է, այնտեղ էլ կկտրվի» Սամոյլովի «Գավառուհին» կատակերգությունները։
Նադեժդա Վասիլևնա Սամոյլովա (1818-1899), Վասիլի Միխայլովիչ և Սոֆյա Վասիլևնա Սամոյլովների դուստրը։ 1838-59 թվականին խաղացել է Ալեքսանդրյան թատրոնում, եղել իժենյու ամպլուայի դերասանուհի։
Պավել Վասիլևիչ Սամոյլով (1866-1931)։ Հանրապետության վաստակավոր արտիստ (1923)։ Վասիլի Վասիլևիչ Սամոյլովի որդին։ Բեմային գործունեությունն սկսել է Պետերբուրգում 1888 թվականին։ Խաղացել է գավառներում ապա Մոսկվայի Կորշի (1891- 1893), Վասիլևիչ Կոմիսարժևսկայայի դրամատիկական(1904-05, Պետերբուրգ) թատրոններում, 1900-04 Սամոյլովի 1920-24 թվականին՝ նախկին Ալեքսանդրյան թատրոնի խմբում։ Դերերից են՝ Համլետ (Շեքսպիրի «Համլետ»), Չացկի (Գրիբոյեդովի «Խելքից պատուհաս»)։ Սամոյլովի արվեստը նոր գույներով հարստացել է սովետական շրջանում (Լունաչարսկու «Կանցլերը և փականագործը»)։
Աստերոիդների ցանկ (20101-20200)

Աստերոիդների ցանկ (20001-20100)  • Աստերոիդների ցանկ  • Աստերոիդների ցանկ (20201-20300)
 Աստերոիդների ցանկ (20001-20100)  • Աստերոիդների ցանկ  • Աստերոիդների ցանկ (20201-20300)


== Աղբյուր ==
«Discovery Circumstances: Numbered Minor Planets (20001)-(25000)»։ www.minorplanetcenter.net
Մոգիլյովի մարզ

Մոգիլյովի մարզը (բելառուս․՝ Магілёўская вобласць) մարզ է Բելառուսի Հանրապետության արևելյան մասում։ Բնակչությունը 1138 000 մարդ է (2009)։ Վարչական կենտրոնը Մոգիլյով քաղաքը։


== Տես նաև ==
Բելառուսի վարչական բաժանում
Բզիբ (գետ)

Անվան այլ կիրառումների համար տե՛ս՝ Բզիբ (այլ կիրառումներ)Բզիբ (աբխ.՝ Бзыҧ, վրաց.՝ კაპოეტისწყალი), գետ Աբխազիայում։


== Աշխարհագրություն ==
Բզիբ գետը սկիզբ է առնում Կովկասյան Գլխավոր լեռնաշղթայից և թափվում է Սև ծով։ Ակունքը ծովի մակարդակից գտնվում է 2300 մ բարձրության վրա։


== Հիդրոգրաֆիա ==
Բզիբ գետի երկարությունը կազմում է 110 կմ, ավազանի մակերեսը՝ 1510 կմ2 է։ Գետի ջրի ծախսը միջինում կազմում է 97 մ3։


== Տես նաև ==
Ակունք և Գետաբերան


== Արտաքին հղումներ ==
Վզիբ գետի մասին Բրոքհաուսի և Եփրոնի հանրագիտական բառարանում
Այնարաս

Այնարաս, գյուղ Արևմտյան Հայաստանում, Բիթլիսի վիլայեթի Հազզո-Խաբլջոջի գավառակում։ Գտնվում է գավառակի հարավային կողմում՝ Հազզո գյուղից հյուսիս։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բոթոմ

Բոթոմ (հոլ.՝ Botte կամ The Bottom, անգլ.՝ The Bottom), Սաբայի մայրաքաղաք և ամենամեծ քաղաք։ Նիդերլանդների թագավորության կազմի մեջ մտնող Կարիբյան կղզի Սաբայի քաղաք Բոթոմի բնակչությունը կազմում է 537 մարդ։ Մայրաքաղաքում կան հիվանդանոց, 3 եկեղեցիներ, գրադարան և մի քանի
խանութներ։ Բոթոմում է գտնվում Սաբայի բժշկական համալսարանը։ Ամեն տարի ամռանը Բոթոմում, մեծ շուքով անցկացվում է կառնավալ։ Քաղաքում խոսում են հիմնականում հոլանդերեն, տարածված է նաև անգլերենը։


== Ծանոթագրություններ ==
Վիլետա Բառեա

Վիլետա Բառեա  (իտալերեն՝  Villetta Barrea), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 649 մարդ (2005 թվականի տվյալներով)։ Խտությունը՝ 31,63 մարդ/կմ²։ Տարածքը՝ 20,52 կմ²։ Էլեկտրոնային փոստ` 67030։ Հեռախոսային կոդ` 0864։
Բնակավայրի հովանավորող սուրբն է San Vincenzo martire։


== Քույր քաղաքներ ==
 Սենտ Անդրե լեզ Ալպ (Ֆրանսիա, 2003 թվականից)


== Ծանոթագրություններ ==
Բուլյակ (գյուղ, Բալտաչևսկի շրջան)

Անվան այլ կիրառումների համար տե՛ս՝ ԲուլյակԲուլյակ (ռուս.՝ Буляк, բաշկիրերեն՝ Бүләк), գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Բնակչությունը 2009 թվականին գրանցված տվյալներով կազմում էր 28 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պեիպսիեեռե (Էստոնիայի շրջան)

Պեիպսիեեռե շրջան (էստ․՝ Peipsiääre vald), շրջան Էստոնիայի Տարտումաա նահանգում։ Շրջանի կենտրոնն է Կոլկյա գյուղական ավանը։


== Բնակչություն ==
2010 թվականի տվյալներով շրջանում բնակվում էին 831 մարդ։ Բնակչության խտությունը շրջանում կազմում էր 26,85 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը Archived 2022-02-10 at the Wayback Machine. (էստոներեն)
Ակքիլիսա (այլ կիրառումներ)

Ակքիլիսա անվանումը կարող է վերաբերել Արևմտյան Հայաստանի հետևյալ գյուղերին.

Ակքիլիսա (Դերսիմի գավառ) - Խարբերդի վիլայեթի Դերսիմի գավառում
Ակքիլիսա (Տրապիզոնի գավառ) - Տրապիզոնի վիլայեթի Տրապիզոնի գավառում
Բույսերի ջրային ռեժիմ

Բույսերի ջրային ռեժիմ, բույսերի ջրափոխանակությունը․ ապահովում է ֆիզիոլոգիական կարևորագույն պրոցեսները՝ նյութափոխանակությունը, աճումը, զարգացումը։ Բաղկացած է փոխադարձորեն կապված 3 հաջորդական պրոցեսներից, արմատներով ջրի կլանում շուրջարմատյա միջավայրից, նրա տեղաշարժ և բաշխում տերևների ու աճող հյուսվածքների միջև, ավելորդ ջրի գոլորշիացումը տերևներով։ Վեգետացիայի ընթացքում բույսերի ծախսած ջրի քանակը չափազանց մեծ է։ Օրինակ, եգիպտացորենի կամ արևածաղկի 1 բույսը ծախսում է 100 լ, ցորենի 1 հա ցանքը՝ 2-4 հզ․ մ3 ջուր։ 1 կգ չոր նյութի ստեղծման համար բույսերը ծախսում են 250-300 կգ, իսկ չոր պայմաններում՝ 500-600 կգ ջուր։ Ջուրը կլանվում է բույսերի արմատամազիկներով, որոնք ունակ են վերցնելու միայն մատչելի ջուրը (հողի մասնիկներում կոլոիդային և այլ տիպի կապված ջուրն անմատչելի է բույսերին)։ Արմատամազիկների կլանած ջուրն անցնում է արմատի պարենքիմիային, կենդանի բջիջներ, ապա քսիլեմայի մեռած անոթներ։ Ներկայիս պատկերացմամբ կենդանի բջիջներում ջրի միակողմանի հոսքն ապահովվում է ոչ միայն բջիջների տարբեր մասերում պրոտոպլազմայի թափանցելիության տարբերությամբ, այլև նյութափոխանակության արագությամբ և տուրգորոզեն նյութերի կուտակմամբ։ Արմատներով և ցողունով ջրի մղումը դեպի վեր իրականանում է արմատային ճնշման միջոցով, որը սովորաբար կազմում է 2-3 մթն․ և ավելի։ Ջրի ծախսը կախված է բույսի տեսակից, աճման փուլից, սննդառությունից, հողակլիմայական պայմաններից և այլն։ Այն հիմնականում կատարվում է արանացիրացման միջոցով և կարգավորվում տերևների ֆիզիոլոգիական մի շարք առանձնահատկությունների շնորհիվ։ Տրանսպիրացումն իջեցնում է բջիջների ջրահագեցվածության աստիճանը և նպաստում նրանց ծծող ուժի մեծացմանը։ Ջրի տեղաշարժն ապահովվում է ստորին (արմատային ճնշում) և վերին (տրանսպիրացում) ծայրային շարժիչների միջոցով։ Ջրի ծախսման մյուս ուղին գուտացիան է (ջրի կաթիլների արտազատումը տերևներից)։ Շոգ ժամանակ ցամաքային բույսերի տրանսպիրացումը գերակշռում է ջրի մուտքը, առաջանում է ջրային անբավարարություն, որը վերանում է գիշերը, երբ ջրի կլանումը գերակշռում է ծախսը։ Փոխադրող անոթներում ջուրը մոլեկուլների հարակցական ուժերի շնորհիվ գտնվում է անընդհատ սյան ձևով։ Ստորին ու վերին շարժիչների աշխատանքի և ջրի սյան անընդհատության շնորհիվ այն բարձրանում է նույնիսկ մի քանի տասնյակ մետր։ Բույսերը տարբեր չափով են հարմարված հողի ջրապահովվածությանը (տես Հիդրոֆիտներ, Հիգրոֆիաներ, Մեզոֆիտներ և Քսերոֆիտներ)։ Գյուղատնտեսական կուլտուրաների բարձր և որակով բերք ստանալու համար անհրաժեշտ է բարձր ագրոտեխնիկական ֆոնը զուգակցել ջրակուտակման, արհեստական ոռոգման և բույսերի ջրային ռեժիմը կարգավորող այլ միջոցառումների հետ։
Ժողովածու (3194)

Ժողովածու (3194), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3194 թվի տակ։ Ձեռագիրը գրվել է 1676 թվականին Աղարիա գրչի կողմից Նոր Ջուղայում։  Գրված է թղթի վրա, որը ունի 14.7×10 չափս։ Ձեռագիրը կազմված է 303 թերթից։ Գրված է միասյուն, բոլորգրով։ Ունի լուսանցազարդ մանրանկարներ։ Պահպանակը ունի 6 էջ, գրված է՝ մագաղաթիի վրա՝ բոլորգրով և նոտրգրով։ Կազմը` կաշեպատ տախտակ դրոշմազարդ, կազմողի մակագրությամբ, աստառը՝ շերտազարդ կտավ։ Հիշատակարաններ գրչի՝ կազմ Ա, 158ա, 293ա։


== Բովանդակություն ==
Բառք քերականի։
Անուանք իմաստասիրաց։
Մաշտոց։
Կղեմէսի Գալանոսի Քերթողութիւնք քերականութեան։


== Ծանոթագրություններ ==
Յուրի Խոջամիրյան

Յուրի Երվանդի Խոջամիրյան (սեպտեմբերի 9, 1926(1926-09-09), Լենինական, Հայկական ԽՍՀ, ԱԽՖՍՀ, ԽՍՀՄ - 2003), էներգետիկայի և ավտոմատիկայի բնագավառի հայ գիտնական։ Տեխնիկական գիտությունների թեկնածու (1966), պրոֆեսոր (1980): ՀՃԱ (1992), ՄՃԱ (1993) անդամ։ ՀԽՍՀ (1970) և ՌԴ (1993) վաստակավոր ճարտարագետ։ ՀԽՍՀ ԳԽ պատգամավոր (1983-1990)։


== Կենսագրություն ==
Յուրի Խոջամիրյանը ծնվել է 1926 թվականի սեպտեմբերի 9-ին, Գյումրի քաղաքում։ 1949 թվականին ավարտել է Երևանի պոլիտեխնիկական ինստիտուտը։ 1968-1981 թվականներին եղել է ՀԽՍՀ պետպլանի նախագահի տեղակալ, 1981-1983 թվականներին՝ ՀԿԿ կենտկոնի էկոնոմիկայի բաժնի վարիչ, 1983-1990 թվականներին՝ ՀԽՍՀ Նախարարների խորհրդի նախագահի տեղակալ, Միջազգային ճարտարագիտական ակադեմիայի փոխնախագահ (1990) Հայաստանի ճարտարագիտական ակադեմիայի նախագահ (1992):
Աշխատանքները վերաբերում են ինքնաշխատ կառավարման համակարգերի տեսությանը։


== Պարգևներ ==
ՀԽՍՀ վաստակավոր ճարտարագետ (1970):
ՌԴ վաստակավոր ճարտարագետ (1993)։


== Անդամակցություն ==
Հայաստանի ճարտարագիտական ակադեմիայի անդամ (1992):
Միջազգային ճարտարագիտական ակադեմիայի անդամ (1993):


== Երկեր ==
Հետևող համակարգեր։ Ուսումնական ձեռնարկ պոլիտեխիկական ինստիտուտի ուսանողների համար, Երևան, «Լույս», 1981 (համահեղինակ)։
ՍՄԿԿ XXVI համագումարը և Սովետական Հայաստանի էկոնոմիկայի զարգացումը։ «Գիտելիք» ընկերություն ՀԽՍՀ, Երևան, Ա. հ, 1983 (համահեղինակ)։
Теория автоматического управления, Ереван, 1991.


== Ծանոթագրություններ ==
Կարոլին Շուլց

Կարոլին Շուլց (լեհ.՝ Karola Szulc, մայիսի 20, 1867(1867-05-20), Վարշավա, Ռուսական կայսրություն - հունվարի 6, 1926(1926-01-06), Փարիզի 8-րդ շրջան, Փարիզ), լեհ բժիշկ, որն աշխատել է Ֆրանսիայում։


== Կենսագրություն ==
Շուլցը ծնվել է Լեհական թագավորության Վարշավա քաղաքում։ Հայրը եղել է երաժիշտ։
Շուլցը բակալավրի աստիճանը ստացել է 1884 թվականին, այնուհետև դարձել է Փարիզի համալսարանի բժիշկ-ուսանող։ 1888 թվականին, 22 տարեկանում գրել է ատենախոսություն «Կին բժիշկը 19-րդ դարում» վերնագրով։ Շուլցն իր ատենախոսության մեջ պնդել է, որ կին բժիշկների նվաճումները եղել են 1850-ական թվականներին սկսված «կանանց մտավոր և մասնագիտական էմանսիպացիա» շարժման մի մասը։ Ատենախոսությունը մեծ աղմուկ էր բարձրացրել ժողովրդի մեջ և, օրինակ, ժամանակակից նյարդաբանության հիմնադիր Ժան-Մարտին Շարկոն դեմ էր այն մտքին, որ բժշկության մեջ կանայք տղամարդկանց հավասար կարող են գործունեություն ծավալել։ Այնուամենայնիվ, թեզը պաշտպանվել է, և Շուլցը ստացել է դոկտորի աստիճան։
Շուլցի ատենախոսությունը ազդեցիկ էր․ կանանց հետ կապված թեմաները ոգեշնչել էին այլ ֆրանսիացի կին գիտնականների։ Շուլցը՝ որպես գիտական աստիճաններ ստացած հազարավոր կանանցից մեկն էր, որը  տասնիններորդ դարի վերջին կանանց կրթության  գործում մեծ ավանդ է ունեցել։  Նա նաև իր ժամանակի շատ կանանցից մեկն էր, որոնք իրենց հայրենիքում որակավորումից զրկված լինելով, տեղափոխվել են այլ երկիր։
1888 թվականին Շուլցը եղել է «La Revue scientifique des femmes»-ի հեղինակներից մեկը, որը կարճ ժամանակում խմբագրվել է ֆեմինիստական կուսակցության ակտիվիստուհու՝ Սելին Ռենուզի կողմից։ Ավելի ուշ Շուլցն աշխատել է «La Poste»-ում՝ ֆրանսիական փոստային, հեռագրական և հեռախոսային ծառայությունում՝ որպես գլխավոր բժիշկ՝ կին ծառայողների համար։
Շուլցն ամունացել է վիճակագիր Ժակ Բերտիլոնի հետ, նրանք ունեցել են 2 դուստր։


== Ծանոթագրություններ ==
Թոնի Տոդ

Թոնի Տոդ (անգլ.՝ Tony Todd, դեկտեմբերի 4, 1954(1954-12-04), Վաշինգտոն, Կոլումբիայի շրջան, ԱՄՆ), ամերիկացի դերասան, սցենարիստ, ռեժիսոր և պրոդյուսեր։
«Աստղային ճանապարհ» սերիալում խաղացել է Կյորնի՝ Վորֆի փոքր եղբոր դերը։
Թոնի Տոդի ամենահայտնի հերոսը Քենդիմենն է՝ համանուն սարսափ ֆիլմից։ Այս ֆիլմն ունեցել է երկու շարունակություն, և երկուսում էլ Թոնին խաղացել է Քենդիմենի դերը։ Թոնի Թոդը հայտնի է նաև Ադամ Գրինի «Կացին» և «Կացին 2» ֆիլմերում զոմբիի դերով։


== Ֆիլմագրություն ==
1986 - Դասակ / Platoon - սերժանտ Ուորեն
1987 - Թշնամու տարածք / Enemy Territory - գրաֆ
1989 - Վուդու լուսաբաց / Voodoo Blood - կախարդ Մակուիտո
1990 - Կենդանի մեռյալների գիշեր / Night of the Living Dead - Բեն
1992 - Քենդիմեն / Candyman - Քենդիմեն
1994 - Ագռավ / The Crow - Գրանժ
1995 - Կենդանիների առաջնորդ 3. Բրաքսուսի աչք / The Beastmaster 3։ The Eye of Braxus - Սեթ
1995 - Քենդիմեն 2. Բաժանում մարմնից / Candyman։ Farewell To The Flesh - Քենդիմեն
1996 - [[Ժայռը]] / Rock - կապիտան Դերոու
1996 - Սաբոտաժ / Sabotage - Շերվուդ
1997 - Երազանքներ կատարողը / Wishmaster - Ջոնի Վալենթայն
1998 - Իրարանցում / Stir - Բաբբա
1998 - Բաբելոն-5. ПԿաչ զենքին / Babylon 5։ A Call To Arms - կապիտան Լեոնարդ Անդերսոն
1999 - Քենդիման 3. Մեռյալների օր / Candyman 3։ Day of the Dead - Քենդիման
1995-1999 - Հերակլես. Լեգենդար Ճանապարհորդություններ / Hercules։ The Legendary Journeys - Գիլգամեշ
2000 - Գաղտնիք / Le Secret - Բիլլ
2000 - Նշանակման վայր / Final Destination - Ուիլյամ Բլադուորթ
2002 - Հմայվածները / Charmed - «Ավատար»
2003 - Նշանակման վայր 2 / Final Destination 2 - Ուիլյամ Բլադուորթ
2003 - Մտքի հսկողություն / Control Factor - Ռեդժի
2003 - Նշանակման վայր 3 / Final Destination 3 - Դևի ձայնը ամերիկյան սարեր ատրակցիոնում, տիտրերում նշված չէ
2005 - Մարգարեություն 5. Լքվածները / The Prophecy։ Forsaken - Սթարք
2005 - Մինոտավր / Minotaur - Դյուկալիոն
2006 - Կացին / Hatchet - Զոմբի
2006 - Ստվեր. Մեռյալների ապստամբություն / Shadow։ Dead Riot
2006 - Բժիշկ Ջեքիլլի և պարոն Հայդի տարօրինակ պատմությունը / The Strange Case of Dr. Jekyll and Mr. Hyde
2007 - Խամաչիկները / Shadow Puppets - Սթիվ
2007 - Մարդ Երկրից / The Man from Earth - Դան
2009 - Տրանսֆորմերներ։ Ֆոլլենների Վրեժը / The Transformers։ Revenge of the Fallen - Ֆոլլեն (ձայնավորում)
2010 - Կացին 2 / Hatchet 2 - Զոմբի'
2010 - Գերեզմաններ / The Graves - պատվելի Աբրահամ Սթոքթոն
2010 - Տրանսֆորմերներ։ Փրայմ / Transformers։ Prime - Դրեդվինգ (ձայնավորում)
2011 - Նշանակման վայր 5 / Final Destination 5 - Ուիլյամ Բլադուորթ
2011 - Dota 2 / Defence Of The Ancient 2 - Viper The Netherdrake (ձայնավորում)


== Արտաքին հղումներ ==
Թոնի Տոդ  Internet Movie Database կայքում